ระเบียบกรมสรรพสามิตระเบียบกรมสรรพสามิตว่าด้วยวิธีการเงื่อนไขและแนวทางปฏิบัติในการกำหนดอัตราภาษีสุราอัตราค่าแสตมป์ยาสูบและการยกเว้นภาษีสรรพสามิตสำหรับสินค้าที่จำหน่ายจากคลังสินค้าทัณฑ์บนที่ตั้งอยู่ในสนามบินศุลกากรพ.ศ.๒๕๔๘ เพื่อสนับสนุนและส่งเสริมการประกอบการในคลังสินค้าทัณฑ์บนที่ตั้งอยู่ในสนามบินศุลกากรและเพื่อเพิ่มขีดความสามารถในการแข่งขันทางการค้าและสงวนไว้ซึ่งเงินตราต่างประเทศทั้งเป็นการส่งเสริมการท่องเที่ยวโดยให้ผู้เดินทางซื้อของจากร้านค้าปลอดอากรแทนการซื้อมาจากต่างประเทศอาศัยอำนาจตามความในข้อ ๓ ของกฎกระทรวงกำหนดอัตราภาษีสุราในคลังสินค้าทัณฑ์บนที่ตั้งอยู่ในสนามบินศุลกากรพ.ศ. ๒๕๔๘ ข้อ ๓ ของกฎกระทรวงกำหนดอัตราค่าแสตมป์ยาสูบในคลังสินค้าทัณฑ์บนที่ตั้งอยู่ในสนามบินศุลกากรพ.ศ. ๒๕๔๘ และข้อ ๓ ของประกาศกระทรวงการคลัง เรื่อง ยกเว้นภาษีสรรพสามิตสำหรับสินค้าที่จำหน่ายในคลังสินค้าทัณฑ์บนที่ตั้งอยู่ในสนามบินศุลกากรลงวันที่ ๘ ธันวาคม พ.ศ. ๒๕๔๘ อธิบดีกรมสรรพสามิตออกระเบียบกำหนดแนวทางปฏิบัติในการกำหนดอัตราภาษีสุราอัตราค่าแสตมป์ยาสูบและการยกเว้นภาษีสรรพสามิตสำหรับสินค้าที่จำหน่ายในคลังสินค้าทัณฑ์บนที่ตั้งอยู่ในสนามบินศุลกากรดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยวิธีการ เงื่อนไขและแนวทางปฏิบัติในการกำหนดอัตราภาษีสุรา อัตราค่าแสตมป์ยาสูบและการยกเว้นภาษีสรรพสามิตสำหรับสินค้าที่จำหน่ายจากคลังสินค้าทัณฑ์บนที่ตั้งอยู่ในสนามบินศุลกากรพ.ศ. ๒๕๔๘ข้อ ๒[๑]ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ในระเบียบนี้สรรพสามิตพื้นที่ ให้หมายความรวมถึงผู้ทำหน้าที่เป็นสรรพสามิตกรุงเทพมหานคร พื้นที่๑-๕ ด้วยสินค้า หมายความว่า สุรา ตามกฎหมายว่าด้วยสุรายาสูบ ตามกฎหมายว่าด้วยยาสูบแก้วเลดคริสตัลและแก้วคริสตัลอื่นๆ และสินค้าน้ำหอมและหัวน้ำหอมตามกฎหมายว่าด้วยภาษีสรรพสามิตข้อ ๔ ผู้ที่มีสิทธิได้รับยกเว้นภาษีสรรพสามิตตามระเบียบนี้คือ ผู้เดินทางเข้ามาในราชอาณาจักรตามประกาศกระทรวงการคลัง เรื่อง การลดอัตราอากรและการยกเว้นอากรศุลกากรตามมาตรา ๑๒ แห่งพระราชกำหนดพิกัดอัตราศุลกากรพ.ศ. ๒๕๓๐ ลงวันที่ ๒๘ ธันวาคม พ.ศ. ๒๕๔๔ ซึ่งแก้ไขเพิ่มเติมโดยประกาศกระทรวงการคลังเรื่อง การลดอัตราอากรและการยกเว้นอากรศุลกากรตามมาตรา ๑๒ แห่งพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๒๘) ลงวันที่ ๘ธันวาคม พ.ศ. ๒๕๔๘ข้อ ๕ สินค้าที่ผู้เดินทางเข้ามาในราชอาณาจักรจะมีสิทธิได้รับยกเว้นภาษีสรรพสามิตตามระเบียบนี้คือ๕.๑ สินค้าที่ผู้เดินทางเข้ามาในราชอาณาจักรซื้อเพื่อใช้เองเป็นการส่วนตัวหรือใช้ในวิชาชีพราคารวมกันไม่เกินสองหมื่นบาท เว้นแต่สุรา บุหรี่ซิการ์ หรือยาเส้น ต้องไม่เกินปริมาณดังนี้(๑) บุหรี่ปริมาณไม่เกินสองร้อยมวน หรือซิการ์ หรือยาเส้นปริมาณไม่เกินอย่างละสองร้อยห้าสิบกรัมหรือหลายชนิดรวมกันปริมาณไม่เกินสองร้อยห้าสิบกรัม แต่ทั้งนี้ บุหรี่ต้องมีปริมาณไม่เกินสองร้อยมวน(๒) สุราปริมาณไม่เกินหนึ่งลิตร หรือ๕.๒ สินค้าที่ใช้ในบ้านเรือนที่ผู้เดินทางเข้ามาในราชอาณาจักรเนื่องจากการย้ายภูมิลำเนาซื้อราคารวมกันไม่เกินห้าหมื่นบาทข้อ ๖ การเรียกเก็บภาษีสุราในอัตราภาษีตามปริมาณเป็น๐.๐๑ บาท ต่อปริมาณหนึ่งลิตรแห่งแอลกอฮอล์บริสุทธิ์ การเรียกเก็บค่าแสตมป์ยาสูบในอัตราตามมูลค่าและอัตราตามปริมาณเป็นศูนย์และการยกเว้นภาษีสรรพสามิตสำหรับสินค้าแก้วเลดคริสตัลและแก้วคริสตัลอื่นๆและสินค้าน้ำหอมและหัวน้ำหอม เพื่อนำไปขายในคลังสินค้าทัณฑ์บนสำหรับแสดงและขายของที่เก็บในคลังสินค้าทัณฑ์บนนั้นตามกฎหมายว่าด้วยศุลกากร ซึ่งตั้งอยู่ ณ สนามบินศุลกากร ให้ปฏิบัติ ดังนี้๖.๑ กรณีเป็นสินค้าที่นำเข้ามาในราชอาณาจักร ให้เจ้าของสินค้าปฏิบัติตามหลักเกณฑ์และเงื่อนไขตามกฎหมายว่าด้วยศุลกากร ทั้งนี้ หากเป็นสินค้าประเภทสุราและยาสูบ จะต้องขออนุญาตนำเข้าก่อนนำสินค้าเข้ามาในราชอาณาจักรตามกฎหมายว่าด้วยสุราและกฎหมายว่าด้วยยาสูบ๖.๒ กรณีเป็นสินค้าที่ผลิตขึ้นในราชอาณาจักร ให้ปฏิบัติดังนี้(๑) ก่อนนำสินค้าออกจากโรงงานผลิตสินค้า ให้เจ้าของสินค้าจัดทำบัญชีรายการสินค้าที่ประสงค์จะนำไปตั้งจำหน่ายในคลังสินค้าทัณฑ์บนตามกฎหมายว่าด้วยศุลกากร พร้อมกับยื่นคำขออนุญาตนำสินค้าออกจากโรงงานผลิตสินค้าต่อสรรพสามิตพื้นที่ที่โรงงานผลิตสินค้าตั้งอยู่ตามแบบท้ายระเบียบนี้(๒) ให้สรรพสามิตพื้นที่แต่งตั้งเจ้าพนักงานสรรพสามิตจำนวน ๓ คน ไปตรวจสอบความถูกต้องของสินค้า ณ โรงงานผลิตสินค้าว่าถูกต้องตรงกับบัญชีรายการสินค้าที่ได้ยื่นคำขออนุญาตไว้หรือไม่เมื่อเจ้าพนักงานสรรพสามิตตรวจสอบสินค้าแล้วเห็นว่าถูกต้องตรงกับบัญชีรายการสินค้าที่เจ้าของสินค้ายื่นคำขออนุญาตไว้ก็ให้ทำเครื่องหมายอย่างใดอย่างหนึ่งลงบนฉลากหรือให้เจ้าของสินค้าใช้ฉลากใหม่เพื่อให้แตกต่างไปจากสินค้าประเภทหรือชนิดเดียวกันกับที่วางขายทั่วไปในราชอาณาจักร(๓) ให้เจ้าของสินค้านำแบบคำขออนุญาตตาม (๑) ที่เจ้าพนักงานสรรพสามิตได้ตรวจรับรองแล้วกำกับไปกับการขนสินค้าและก่อนนำสินค้าเข้าเก็บในคลังสินค้าทัณฑ์บน ตามกฎหมายว่าด้วยศุลกากร จะต้องให้เจ้าพนักงานสรรพสามิตเจ้าพนักงานศุลกากรที่ประจำอยู่ ณ คลังสินค้าทัณฑ์บนที่ประสงค์จะนำสินค้าเข้าเก็บตรวจสอบความถูกต้องของสินค้าและลงลายมือชื่อรับรองการนำสินค้าเข้าเก็บในคลังสินค้าทัณฑ์บนด้วย(๔) ให้เจ้าของสินค้าส่งแบบคำขออนุญาตที่เจ้าพนักงานสรรพสามิตเจ้าพนักงานศุลกากรรับรองแล้ว กลับคืนสรรพสามิตพื้นที่ที่รับคำขอเพื่อตรวจสอบต่อไปข้อ ๗ สินค้าที่นำเข้ามาในราชอาณาจักร และสินค้าที่ผลิตขึ้นในราชอาณาจักรที่นำไปตั้งจำหน่ายในคลังสินค้าทัณฑ์บน ตามกฎหมายว่าด้วยศุลกากร จะต้องจำหน่ายให้แก่ผู้เดินทางเข้ามาในราชอาณาจักรที่ยื่นคำร้องขอยกเว้นอากรจากคลังสินค้าทัณฑ์บนสำหรับแสดงและขายของที่เก็บในคลังสินค้าทัณฑ์บนนั้นซึ่งตั้งอยู่ ณ สนามบินศุลกากรข้อ ๘ ให้ผู้อำนวยการสำนักบริหารการจัดเก็บภาษี ๒ทำหน้าที่เป็นผู้อำนวยการสำนักบริหารการจัดเก็บภาษีรักษาการตามระเบียบนี้ประกาศณ วันที่ ๒๘ ธันวาคม พ.ศ. ๒๕๔๘อุทิศธรรมวาทินอธิบดีกรมสรรพสามิต[เอกสารแนบท้าย]๑.แบบคำขอนำสินค้าไปตั้งจำหน่ายในคลังสินค้าทัณฑ์บนสำหรับแสดงและขายของที่เก็บในคลังสินค้าทัณฑ์บนตามกฎหมายว่าด้วยศุลกากรที่ตั้งอยู่ในสนามบินศุลกากร(ดูข้อมูลจากภาพกฎหมาย)ชัชสรัญ/ผู้จัดทำ๗กุมภาพันธ์ ๒๕๔๙[๑] ราชกิจจานุเบกษาเล่ม ๑๒๓/ตอนที่ ๑๐ ง/หน้า ๒๙/๒ กุมภาพันธ์ ๒๕๔๙